**UNIVERZITET U TUZLI**

**Filozofski fakultet**

**Odsjek: Njemački jezik i književnost**

STUDIJSKI PROGRAM

II ciklusa studija

**METODIKA NASTAVE NJEMAČKOG JEZIKA**

Tihomila Markovića 1, 75000 Tuzla, Bosna i Hercegovina

+387 306 330­/331, www.untz.ba, www.ff.untz.ba

1. **OPĆI DIO**
   1. **Naziv i nosilac studijskog programa**

Naziv studijskog programa: **Metodika nastave njemačkog jezika**

Nosilac studijskog programa: **Univerzitet u Tuzli, Filozofski fakultet**

Ovaj studijski program se izvodi u saradnji sa Univerzitetom iz Jene (SR Njemačka) i Goethe institutom iz Sarajeva u okviru trilateralne saradnje koju je Univerzitet u Tuzli potpisao sa Goethe institutom i Univerzitetom iz Jene. Univerzitet u Jeni je u saradnji sa studijskim odsjekom *Njemački jezik i književnost* radio na izradi elaborata, studijskog programa i silabusa za studijski program *Metodika nastave njemačkog jezika* te je učestvovao i u izvođenju nastave, dok Goethe institut također učestvuje i u nastavi (vježbama), a uz to stavlja na raspolaganje i svoju digitalnu platformu na kojoj studenti rade.

* 1. **Način izvođenja nastave i nivo studijskog programa**

Studij je organizovan kao redovni studij. Nastava se izvodi kombiniranjem redovnog studija i učenja na daljinu. Drugi ciklus studija traje jednu (1) godinu (2 semestra) i vrednuje se sa 60 ECTS bodova. Studijska godina se organizira u dva semestra (zimski i ljetni), od kojih svaki ima 15 nastavnih sedmica.

* 1. **Akademski i stručni naziv koji se stiče završetkom studijskog programa**

Završetkom studija II ciklusa *Metodika nastave njemačkog jezika* student stiče akademsko zvanje **Magistar njemačkog jezika i književnosti,** a u skladu sa Pravilnikom o akademskim i stručnim zvanjima i načinu njihovog korištenja koji donosi Ministarstvo obrazovanja, nauke, kulture i sporta Tuzlanskog Kantona.

* 1. **Jezik na kojem se izvodi studijski program**

Nastava na studijskom programu II ciklusa studija *Metodika nastave njemačkog jezika* izvodi se na njemačkom jeziku.

* 1. **Procedure i uslovi upisa na studijski program**

Pravo upisa na studijski program II ciklusa *Metodika nastave njemačkog jezika* imaju sva lica koja su završila odgovarajući dodiplomski studij/studij I ciklusa u trajanju od četiri godine (sa ostvarenih 240 ECTS bodova). Odgovarajući dodiplomski studij je studij njemačkog jezika i književnosti.

Klasifikacija i izbor kandidata za upis vrši se na osnovu kriterija u skladu sa procedurama koje utvrđuje Senat Univerziteta u Tuzli.

Broj kandidata za izvođenje nastave definirat će se u skladu sa Standardima i normativima visokog obrazovanja Tuzlanskog kantona.

* 1. **Popis predmeta sa brojem sati nastave i brojem ECTS bodova**

Nastavni plan studijskog programa II ciklusa *Metodika nastave njemačkog jezika* sadrži obavezne predmete te završni magistarski rad.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **PRVA (I) GODINA** | **I semestar** | | | | **II semestar** | | | | |
| **Obavezni krediti** | **Zimski semestar** | | | | **Ljetni semestar** | | | | |
| **PREDMET** | **P** | **A** | **L** | **ECTS** | **P** | **A** | **L** | **drugi oblici nastave** | **ECTS** |
| 1 | Planiranje, organiziranje i istraživanje nastavnog procesa | 1 | 0 | 3 | 6 |  |  |  |  |  |
| 2 | Metodičko-didaktički pristupi i kompetencije u nastavi njemačkog kao stranog jezika | 1 | 0 | 3 | 6 |  |  |  |  |  |
| 3 | Didaktika i istraživanje medija: digitalni i analogni mediji u nastavi stranih jezika | 1 | 0 | 3 | 6 |  |  |  |  |  |
| 4 | Društvo i kultura i interkulturalni dodiri u nastavi njemačkog kao stranog jezika | 1 | 0 | 2 | 5 |  |  |  |  |  |
| 5 | Primijenjena lingvistika | 1 | 0 | 1 | 3 |  |  |  |  |  |
| 6 | Pisanje naučnog i stručnog rada | 2 | 0 | 1 | 4 |  |  |  |  |  |
| 7 | Završni magistraski rad\* |  |  |  |  |  |  |  | 20 | 30 |
|  | **Ukupno obaveznih\*** | **7** | **0** | **13** | **30** |  |  |  |  | **30** |
|  | **Ukupno sati/ECTS** | **20** | | |  | | | **20** |

\* Previđeni fond sati na Završnom master radu odnosi se na individualne kontakt sate kandidata sa mentorom i nastavnicima na pripremi i izradi završnog rada.

Način organizacije nastave i obavljanja ispita regulisan je odgovarajućim aktima i propisima Univerziteta u Tuzli koji se odnose na ovu oblast. Silabusi predmeta su dati u prilogu.

* 1. **Opis programa**

U toku studija polaznici slušaju i polažu 6 predmeta:

1. Planiranje, organiziranje i istraživanje nastavnog procesa
2. Metodičko-didaktički pristupi i kompetencije u nastavi njemačkog kao stranog jezika
3. Didaktika i istraživanje medija: digitalni i analogni mediji u nastavi stranih jezika
4. Društvo i kultura i interkulturalni dodiri u nastavi njemačkog kao stranog jezika
5. Primijenjena lingvistika
6. Pisanje naučnog i stručnog rada

U okviru vježbi studenti će raditi na digitalnoj platformi Goethe instituta u okviru programa DLL (Deutsch lehren lernen). U okviru trilateralne saradnje između Univerziteta u Tuzli, Univerziteta iz Jene i Goethe instituta, Goethe institut stavlja studentima ovog studijskog programa na raspolaganje svoju digitalnu platformu u okviru pomenutog programa. Prva četiri predmeta iz I semestra su usko povezani sa DLL programom te se studenti kroz rad na toj platformi imaju priliku praktično upoznati s najnovijim dostignućima iz oblasti Metodike nastave njemačkog jezika.

Konkretno rad na digitalnoj platformi Goethe instituta podrazumijeva:

* Predmet 1: Pisanje pripreme za čas i izrada PEP-a (Praxiserkundungsprojekt: praktični rad koji podrazumjeva kritički osvrt i analiziranje određenih segmenata nastavnog procesa),
* Predmet 2: Pisanje pripreme za čas i održavanje časa po različitim metodama.
* Predmet 3: Pisanje pripreme za čas na osnovu digitalnih pomagala. Po preporuci Goethe instituta moguće je odraditi i PEP (kritički osvrt i analiziranje upotrebe digitalnih i analognih medija u nastavnom procesu),
* Predmet 4: Pisanje pripreme za čas na osnovu interkulturalnog koncepta. Po preporuci Goethe instituta moguće je odraditi i PEP (kritički osvrt i analiziranje upotrebe interkulturalnog koncepta u nastavnom procesu).

|  |  |  |  |
| --- | --- | --- | --- |
| **Naziv predmeta**  Planiranje, organiziranje i istraživanje nastavnog procesa | | | ECTS |
| 6 |
| Ukupan broj sati u semestru: | | | |
| Semestar: 1 | Predavanja: 15 | Vježbe (A+L): 45 | |
| **Cilj kolegija:**  Cilj kolegija je osposobljavanje polaznika da kritički reflektiraju nastavne jedinice, istražuju, planiraju i organiziraju nastavu. | | | |
| **Okvirni sadržaj/struktura predmeta:**   * Kritička recepcija empirijskih studija o istraživanju nastavnog procesa, * planiranje nastavnih jedinica, * kritička analiza udžbenika, nastavnog plana i programa te razvijanja nastavnog plana i programa, * kvalitativne i kvantitativne metode istraživanja (npr. upitnik ili intervju, kvazi-eksperimenti, etnografija itd.), * metodički procesi razvijanja kompetencija, * analiza udžbenika, * kurikularne osnove i modele za razvijanje vještina u nastavi, * priprema i planiranje nastavnog procesa, * refleksija kao neizostavni dio cijeloga nastavnog procesa, * metode u nastavnom procesu. | | | |
| **Literatura:**   1. Funk, Hermann; Kuhn, Christina; Skiba, Dirk; Spaniel-Weise, Dorothea; Wicke, Rainer E. (Hg.) (2017): Aufgaben, Übungen, Interaktion. Goethe-Institut. 1. Auflage. Stuttgart: Ernst Klett Sprachen. 2. Krumm, Hans-Jürgen (Hg.) (2010): Deutsch als Fremd- und Zweitsprache. 1.und 2. Halbband. Ein internationales Handbuch. Berlin: de Gruyter Mouton 3. Burwitz-Melzer, Eva; Mehlhorn, Grit; Riemer, Claudia; Bausch, Karl-Richard; Krumm, Hans-Jürgen (Hg.) (2016): Handbuch Fremdsprachenunterricht. 6. völlig überarbeitete und erweiterte Auflage. Tübingen: A. Francke Verlag (UTB, 8043). 4. Tschirner, Erwin; Bärenfänger, Olaf; Möhring, Jupp (Hg.) (2016): Deutsch als fremde Bildungssprache. Das Spannungsfeld von Fachwissen, sprachlicher Kompetenz, Diagnostik und Didaktik. Tübingen: Stauffenburg Verlag (Deutsch als Fremd- und Zweitsprache, Band 7). | | | |

|  |  |  |  |
| --- | --- | --- | --- |
| **Naziv predmeta**  Metodičko-didaktički pristupi i kompetencije u nastavi njemačkog kao stranog jezika | | | ECTS |
| **6** |
| Ukupan broj sati u semestru: | | | |
| Semestar: 1 | Predavanja: 15 | Vježbe (A+L): 45 | |
| **Cilj kolegija:**  Studenti će u okviru ovoga kolegija razviti sposobnost da prepoznaju, opišu i razgraniče metode nastave stranih jezika te će razviti sposobnost da prepoznaju modele razvoja vještina u nastavi stranih jezika. Studenti će nadalje upoznati principe i standarde nastave stranih jezika. | | | |
| **Okvirni sadržaj/struktura predmeta:**   * Metode u nastavi stranih jezika sa sinkronijskog i dijakronijskog aspekta, * razvoj moderne nastave stranih jezika, * didaktički principi i standardi u nastavi stranih jezika (didaktički princip individualizacije i socijalizacije, didaktički princip sistematičnosti itd.), * interkulturalni pristup u nastavi stranih jezika, * osiguranje kvalitete, * modeli razvoja vještina u nastavi, * nastavni plan i program, * gramatika u nastavi stranih jezika, * leksika u nastavi stranih jezika, * fonetika u nastavi stranih jezika. | | | |
| **Literatura:**   1. Schart, Michael; Legutke, Michael (2012): Lehrkompetenz und Unterrichtsgestaltung. 1. Auflage. Stuttgart: Ernst Klett Sprachen. 2. Barkowski, Hans; Grommes, Patrick; Lex, Beate; Vicente, Sara; Wallner, Franziska; Winzer-Kiontke, Britta (Hg.) (2017): Deutsch als fremde Sprache. Goethe-Institut. 1. Auflage. Stuttgart: Ernst Klett Sprachen. 3. Willenberg, Heiner (Hg.) (2007): Kompetenzhandbuch für den Deutschunterricht. Auf der empirischen Basis des DESI-Projekts. Baltmannsweiler: Schneider Verlag Hohengehren. 4. Helbig, Gerhard; Buscha, Joachim (2011): Deutsche Grammatik. Ein Handbuch für den Ausländerunterricht. Neubearbeitung [Nachdr.]. Berlin: Langenscheidt. 5. Hoffmann, Ludger; Kameyama, Shin'ichi; Riedel, Monika; Şahiner, Pembe; Wulff, Nadja (Hg.) (2017): Deutsch als Zweitsprache. Ein Handbuch für die Lehrerausbildung. Erich-Schmidt-Verlag. Berlin. | | | |

|  |  |  |  |
| --- | --- | --- | --- |
| **Naziv predmeta**  Didaktika i istraživanje medija: digitalni i analogni mediji u nastavi stranih jezika | | | ECTS |
| **6** |
| Ukupan broj sati u semestru: | | | |
| Semestar: 1 | Predavanja: 15 | Vježbe (A+L): 45 | |
| **Cilj kolegija:**  Glavni cilj ovoga kolegija je postignut ukoliko studenti na kraju kolegija znaju koje medije i na koji način mogu koristiti za učenje i podučavanje njemačkog jezika kao stranog jezika za različite ciljne grupe i u različitim situacijama. | | | |
| **Okvirni sadržaj/struktura predmeta:**   * Mediji u nastavi njemačkog jezika kao stranog jezika za različite ciljne grupe i različita okruženja u kojima se podučava, * moderne dobre prakse i postupci upotrebe medija u nastavi stranih jezika * evaluacija i kritički osvrt na koncepte učenja koristeći novije teorijske pristupe iz domena didaktike medija, * teorija i empirija didaktičko-metodičkog koncepta upotrebe medija u nastavi stranih jezika, * osnovni modeli i postupci kvalitativnog istraživanja medija, * upotreba medijsko-didaktičkog koncepta u domenu kolegija, * značaj medija za nastavni proces i u nastavnom procesu, * kritički osvrt na upotrebu medija u nastavi njemačkog jezika kao stranog jezika i refleksija, * socijalni i kulturološki aspekti upotrebe medija u nastavi stranih jezika, * raspodjela resursa za samostalno usavršavanje za upotrebu medija u nastavi njemačkog jezika kao stranog jezika. | | | |
| **Literatura:**   1. Brash, Bärbel; Pfeil, Andrea (Hg.) (2017): Unterrichten mit digitalen Medien. Goethe-Institut. 1. Auflage. Stuttgart: Ernst Klett Sprachen. 2. Kerres, Michael (2012): Mediendidaktik. Konzeption und Entwicklung mediengestützter Lernangebote. 3. vollständig überarbeitete Auflage. München: Oldenbourg. 3. Arnold, Patricia; Kilian, Lars; Thillosen, Anne Maria; Zimmer, Gerhard M. (2018): Handbuch E-Learning. Lehren und Lernen mit digitalen Medien. 5. Auflage. Bielefeld: W. Bertelsmann Verlag (utb Pädagogik, 4965). 4. Kerres, Michael: Mediendidaktik. Konzeption und Entwicklung digitaler Lernangebote. In: EBOOK PACKAGE Engineering, Computer Sciences 2017. | | | |

|  |  |  |  |
| --- | --- | --- | --- |
| **Naziv predmeta**  Društvo i kultura i interkulturalni dodiri u nastavi njemačkog kao stranog jezika | | | ECTS |
| **5** |
| Ukupan broj sati u semestru: | | | |
| Semestar: 1 | Predavanja: 15 | Vježbe (A+L): 30 | |
| **Cilj kolegija:**  Studenti će u okviru ovoga kolegija usvojiti kulturološke teorije i koncepte te relevantnost društva i kulture i interkulturalnih dodira u nastavi njemačkog jezika kao stranog jezika, moći će samostalno izabrati sociokulturološke sadržaje za nastavu njemačkog jezika kao stranog jezika te ćeproširiti svoje interkulturološke kompetencije. | | | |
| **Okvirni sadržaj/struktura predmeta:**   * Teorije i koncepti društva i kulture i interkulturalnih dodira, * sociokulturološki sadržaji u nastavi njemačkog jezika kao stranog jezika, * interkulturološke kompetencije, * kulturološko-teoretski pristupi, teorije i koncepti, metodički pristupi i koncepti nastave stranih jezika organizirane pod utjecajem društva i kulture te interkulturalnih dodira, * sposobnosti odnosno vještine za interpretaciju tekstova (formalno-estetični i sadržajno-tematski aspekti), * književna didaktika, * književno-naučne osnove iz perspektive njemačkog jezika kao stranog jezika, * didaktičko-metodički pristupi za rad sa književnim tekstovima u nastavi njemačkog jezika kao stranog jezika, * praktični uvid u kulturu i istoriju kulture njemačkog govornog područja, * vježbe u diferenciranom doživljavanju sebe i drugih, * kulturološka raznolikost, kulturološki problemi i procesi, * didaktiziranje tekstova te pripremanje zadataka i vježbi za razvijanje jezičnih sposobnosti i kompetencija učenika. | | | |
| **Literatura:**   1. Krumm, Hans-Jürgen (Hg.) (2010): Deutsch als Fremd- und Zweitsprache. 1.und 2. Halbband. Ein internationales Handbuch. Berlin: de Gruyter Mouton. 2. Hoffmann, Ludger; Kameyama, Shinichi; Riedel, Monika; Şahiner, Pembe; Wulff, Nadja (Hg.) (2017): Deutsch als Zweitsprache. Ein Handbuch für die Lehrerausbildung. Erich-Schmidt-Verlag. Berlin. | | | |

|  |  |  |  |
| --- | --- | --- | --- |
| **Naziv predmeta**  Primijenjena lingvistika | | | ECTS |
| **3** |
| Ukupan broj sati u semestru: | | | |
| Semestar: 1 | Predavanja: 15 | Vježbe (A+L): 15 | |
| **Cilj kolegija:**  Studenti će nakon odslušanog kolegija poznavati različite lingvističke deskriptivne modele i moći će ih upotrijebiti u njemačkom jeziku kao i u podučavanju njemačkog jezika. | | | |
| **Okvirni sadržaj/struktura predmeta:**   * definicija primijenjene lingvistike, njen nastanak i razvoj, * primijenjena lingvistika u nastavi stranih jezika kao dominantna tema primijenjene lingvistike, * razlika između jezične i komunikativne kompetencije i njihov značaj u nastavi stranih jezika, * značaj pragmatičkih i sociolingvistički aspekata jezika u nastavi stranih jezika, * usvajanje drugog i stranog jezika, * nastava stranih jezika za pojedine struke, * dizajniranje nastavnih programa, * forenzička lingvistika, * primijenjena stilistika, * leksikografija, * vještački jezici (Esperanto, Interlingua), * metode i postupci deskriptivnog pristupa jeziku, * komparativne metode u kontekstu usvajanja i podučavanja jezika, * osnovni jezično-tipološki parametri, * osnovni lingvistički komparativni postupci na polju gramatike, leksike, pragmatike i njihov značaj za interkulturalni diskurs. | | | |
| **Literatura:**   1. Settinieri, Julia; Horstmann, Susanne; Freitag, Dagmar (2017): Einführung in die Linguistik für DaF/DaZ. 1. Auflage. Paderborn: UTB (UTB M, 4750). 2. Adamzik, Kirsten (2010): Sprache. Wege zum Verstehen. 3. überarbeitete Auflage. Tübingen u.a.: Francke (UTB, 2172). 3. Tschirner, Erwin; Bärenfänger, Olaf; Möhring, Jupp (Hg.) (2016): Deutsch als fremde Bildungssprache. Das Spannungsfeld von Fachwissen, sprachlicher Kompetenz, Diagnostik und Didaktik. Tübingen: Stauffenburg Verlag (Deutsch als Fremd- und Zweitsprache, Band 7). 4. Knapp, Karlfried; Antos, Gerd (Hg.) (2004): Angewandte Linguistik. Ein Lehrbuch. Tübingen: Francke (UTB für Wissenschaft Sprachwissenschaften, 8275). 5. Brinker, Klaus (2001): Text- und Gesprächslinguistik. Ein internationales Handbuch zeitgenössischer Forschung (Handbücher zur Sprach- und Kommunikationswissenschaft). 6. Clément, Danièle (2000): Linguistisches Grundwissen. Eine Einführung für zukünftige Deutschlehrer. 2. Auflage. Wiesbaden: Westdt. Verlag (WV-Studium Linguistik, 173). 7. Krumm, Hans-Jürgen (Hg.) (2010): Deutsch als Fremd- und Zweitsprache. 1.und 2. Halbband. Ein internationales Handbuch. Berlin: de Gruyter. | | | |

|  |  |  |  |
| --- | --- | --- | --- |
| **Naziv predmeta**  Pisanje naučnog i stručnog rada | | | ECTS |
| **4** |
| Ukupan broj sati u semestru: | | | |
| Semestar: 1 | Predavanja: 30 | Vježbe (A+L): 15 | |
| **Cilj kolegija:**  Na kraju kolegija uspješni studenti, koji su tokom čitavog nastavnog perioda kontinuirano obavljali svoje obaveze, će biti osposobljeni da precizno i jasno izraze svoje ideje u pisanoj formi u formalnom, akademskom stilu te da se samostalno bave naučno-istraživačkim radom i pišu naučne i stručne radove. | | | |
| **Okvirni sadržaj/struktura predmeta:**   * osnovni principi pisanja naučnog rada, * primarna i sekundarna literatura, * rad u biblioteci, * istraživanje, * odabir teme, koncept, pisanje, reference, * citiranje, Harvardski i drugi sistemi citiranja, * logičko strukturiranje rada, * razlika između naučnog i stručnog rada. | | | |
| **Literatura:**   1. Eco, Umberto (2002): Wie man eine wissenschaftliche Abschlussarbeit schreibt. 9. Auflage. Heidelberg: C.F. Mueller. 2. Franck, Norbert; Starv, Joachim (2003): Die Technik wissenschaftlichen Arbeitens. Schoeningh: UTB. | | | |

* 1. **Cilj studijskog programa**

Ciljevi studijskog programa *Metodika nastave njemačkog jezika* su:

1. upoznati studente sa najvažnijim formalnim, funkcionalnim i interakcijskim teorijama i modelima usvajanja njemačkog jezika,
2. upoznati studente s najnovijim naučnim dostignućima u oblasti planiranja i istraživanja naučnog procesa,
3. upoznati studente s modernim metodičko-didaktičkim pristupima u nastavi stranih jezika,
4. upoznati studente s upotrebom digitalnih i analognih medija u nastavi njemačkog jezika,
5. upoznati studente s interkulturalnim aspektom u nastavi njemačkog jezika,
6. specijalizacija znanja iz primijenjene lingvistike, kao i opće i lingvistike njemačkog jezika,
7. upoznati studente s temeljnim postavkama učenja i osnovnim principima i postupcima poučavanja njemačkog jezika,
8. predstaviti studentima osnovne koncepte teorije nastave stranih jezika i pružiti im uvid u temeljne postavke teorije nastave stranog jezika,
9. osposobljavanje za stručni i istraživački rad.
   1. **Kompetencije i vještine koje se stiču završetkom II ciklusa studija**

Studij II ciklusa *Metodika nastave njemačkog jezika* pruža studentima temeljno obrazovanje iz područja Metodike nastave njemačkog jezika pri čemu se stiče visoka jezična kompetencija u njemačkom jeziku. te će studenti tokom studija biti osposobljeni za kritičko proučavanje literature iz oblasti *Metodike nastave njemačkog jezika*. Studenti će biti osposobljeni za praktičnu primjenu znanja jezika i jezične strukture u nastavi njemačkog jezika. Pored toga biće osposobljeni za samostalni rad kao i timski rad u zahtjevnim i kriznim uvjetima. Tokom studija sistemski i postepeno će se stjecati znanja iz oblasti *Metodike nastave njemačkog jezika* kako bi studenti bili osposobljeni za svoj rad u nastavi.

**Detaljni pregled stečenih kompetencija i ishoda učenja:**

U studijskom programu *Metodika nastave njemačkog jezika* sticanje primijenjenih i praktičnih kompetencija ima jednaku težinu kao i uvođenje u polje znanstvenih i teorijskih znanja. Studenti time tokom studija stječu generičke, kao i specifične kompetencije, i to kako slijedi:

1. **Generičke kompetencije**
   1. **Instrumentalne kompetencije**: kognitivne, metodološke, jezične i tehnološke,
   2. **Interpersonalne kompetencije**: sposobnost kritike i samokritike, timski rad, razumijevanje raznolikosti, interkulturalnosti i multukulturalnosti, etičnost,
   3. **Sistemske kompetencije**: sposobnost primjene znanja u praksi, prilagodbe novim situacijama, kreativnost, te voditeljske sposobnosti,
   4. **‘Regionalne’ kompetencije**: društvena odgovornost, opća kultura, želja za

učenjem

1. **Specifične kompetencije**
   1. Razumijevanje procesa učenja njemačkog jezika,
   2. Svijest o faktorima koji utječu na učenje njemačkog jezika,
   3. Sposobnost korištenja evropskog jezičnog portfolija,
   4. Istraživačke, analitičke, nastavne i pedagoške vještine, te vještine javnog nastupa i rada

Specifični ishodi obrazovanja u području Metodike nastave njemačkog jezika:

* Studenti će produbiti svoja znanja iz teorijskih postavki i aspekata procesa usvajanja njemačkog jezika,
* studenti će biti potaknuti na razvijanje kritičkog razumijevanja složenosti procesa usvajanja, obrade i upotrebe stranog jezika,
* studenti će produbiti svoja znanja iz područja teorije nastave stranih jezika,
* studenti će produbiti svoja znanja iz načela poučavanja stranog jezika, te metoda i postupaka poučavanja njemačkog kao stranog jezika,
* studenti će moći provoditi izvorna istraživanja, analizirati podatke i izvoditi zaključke,
* studenti će biti pripremljeni za nastavak školovanja na doktorskom studiju,
* Studenti će razumjeti strukturu njemačkog jezika te znati praktično primijeniti ta znanja u nastavi njemačkog jezika,
* Studenti će razumjeti historijski razvoj Metodike nastave njemačkog jezika i uzroke koji su doveli do promjena,
* Studenti će razumjeti odnose među značenjima lingvističkih izraza i kako se značenje mijenja i prilagođava kontekstu i ta će znanja pravilno znati koristiti u nastavi,
* Studenti će znati koji faktori utječu na izbor određene metode u nastavi njemačkog jezika,
* Studenti će znati sami izabrati i pripremati nastavne materijale, te napraviti nastavni program za učenje njemačkog jezika za razne nivoe i potrebe,
* Na osnovu poznavanja jezične strukture njemačkog i bosanskog/hrvatskog/srpskog jezika studenti će biti sposobni analizirati razlike koje su od posebnog značaja za učenje njemačkog jezika.
  1. **Uslovi upisa u slijedeći semestar, te način završetka studija**

Student stječe pravo na upis u naredni semestar ukoliko je odslušao nastavu iz prvog semestra. Student koji obnavlja studijsku godinu obavezan je platiti naknadu za obavljanje ispita prilikom svakog ponovnog polaganja završnog ili popravnog ispita iz predmeta u godini koju obnavlja, u visini koju utvrdi Senat.

Student koji obnavlja studijsku godinu, obavezan je prisustvovati realizaciji nastave samo iz nastavnih predmeta iz kojih nije izvršio utvrđene obaveze učešća u nastavi, odnosno nije ostvario pravo na potpis.

Student završne godine studija, koji je ovjerio posljednji semestar, a nije odbranio završni magistarski rad, prelazi u status studenta apsolventa koji traje od prvog dana naredne akademske godine do kraja iste. U tom periodu ima pravo na obavljanje preostalih završnih ispita, u svakom kalendarskom mjesecu.

O izvršavanju obaveza studenata iz svih oblika nastavnog rada vodi se jedinstvena evidencija za svaki nastavni predmet.

Student na kraju studija piše završni magistarski rad te ga javno brani.

* 1. **Uslovi prelaska sa drugih studijskih programa u okviru istih ili srodnih oblasti studija**

Studentu drugog Univerziteta može se omogućiti prelazak sa **istorodnih** akreditovanih studijskih programa na studijski program Filozofskog faklulteta Univerziteta u Tuzli pod uslovima i postupku utvrđenim Pravilima studiranja na II ciklusu studija na Univerzitetu u Tuzli.

Pod **istorodnim** studijskim programom smatraju sestudij II ciklusa iz oblasti *Metodike nastave njemačkog jezika* te *Njemačkog jezika i književnosti* odnosno *Germanistike*. Student može izvršiti prelazak sa drugog javnog univerziteta pod uslovima i na način utvrđen Pravilima studiranja na II ciklusu studija na Univerzitetu u Tuzli.

Studentu Univerziteta u Tuzli se može omogućiti prelazak sa jednog studijskog programa na drugi studijski program pod uslovima i postupku utvrđenim Pravilima studiranja na II ciklusu studija na Univerzitetu u Tuzli.